Document ID: 31991R2033

Komisijas Regula (EEK) Nr. 2033/91
(1991. gada 11. jūlijs),
ar kuru groza Regulu (EEK) Nr. 2077/85, ar ko nosaka sīki izstrādātus noteikumus ražošanas atbalsta sistēmas piemērošanai konservētiem ananasiem
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1977. gada 14. marta Regulu (EEK) Nr. 525/77 par ražošanas atbalsta sistēmas konservētiem ananasiem izveidi [1], kurā jaunākie grozījumi izdarīti ar Regulu (EEK) Nr. 1699/85 [2], un jo īpaši tās 8. pantu,
tā kā Komisijas Regula (EEK) Nr. 2077/85 [3], kurā jaunākie grozījumi izdarīti ar Regulu (EEK) Nr. 1559/91 [4], "konservētu ananasu", kas var pretendēt uz atbalsta programmu, definīcijā ietver produktus, kuri satur cukura sīrupa pārlejamo šķidrumu; tā kā, ņemot vērā neseno ananasu ražošanu, konservējot tos augļu sulā, šie produkti arī būtu jāiekļauj "konservēto ananasu" definīcijā;
tā kā šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2077/85 1. panta 1. punktam pievieno šādu teikumu:"Pārlejamais šķidrums produktiem, uz ko attiecas KN kodi ex20082091 un ex20082099, drīkst būt gatavots no iepriekš minētā cukura sīrupa un/vai dabīgas augļu sulas."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1991. gada 11. jūlijā

Labels: 17
19